# ӘЛ ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

# ФИЛОСОФИЯ ЖӘНЕ САЯСАТТАНУ ФАКУЛЬТЕТІ

**Философия кафедрасы**

#

  **«Орыс философиясының тарихы»** пәні бойынша

5В020100 Философия мамандығына арналған

**СЕМИНАР САБАҚТАРЫНЫҢ ТАҚЫРЫПТАРЫ,**

 **СҰРАҚТАРЫ ЖӘНЕ ОЛАРҒА ДАЙЫНДЫҚҚА АРНАЛҒАН МЕТОДИКАЛЫҚ НҰСҚАУЛАР**

  **«Орыс философиясының тарихы»** пәні бойынша

**СЕМИНАР САБАҚТАРЫНЫҢ ТАҚЫРЫПТАРЫ,**

 **СҰРАҚТАРЫ ЖӘНЕ ОЛАРҒА ДАЙЫНДЫҚҚА АРНАЛҒАН МЕТОДИКАЛЫҚ НҰСҚАУЛАР**

 **«Орыс философиясының тарихы»** **пәні бойынша өткізілетін практикалық сабақтардың мақсаты** – дәрістерден алған білімдерін тексеру, оларды ауызша өз бетінше баяндап беруге үйрету, оны өмірлік мақсаттарда қалай қолдану қажеттігін ұғындыру, шығармашылық ойлау қабілеттерін дамыту, философия тарихындағы орыс мәдениетін мен философиясының даму бағдарындағы танымның жалпы негіздерін игерту және оны басқа да ғылыми бағытта қолдануға машықтандыру болып табылады.

Практикалық сабақтардың сұрақтарын ОӘК-не кіретін тараулардан табуға болады. Сондай-ақ, бұдан басқа да қосымша оқу материалдарын пайдалынып, негізгі тақырыптан ауытқымай, лекцияларды дамытуы тиіс.

Практикалық сабақтарға дайындық барысында аталған тақырып толық ашылуы тиіс, бұнда тек қана интернет материалдарымен шектелуге болмайды, дайындықты конспект түрінде ұсынуға болады, бірақ оны бастан аяқ оқып беру бағаланбайды, сондықтан, жауап берушіге өзінің баяндаған мәселелері бойынша қосымша үш сұрақ беріледі, біріншісі, өзі айтып өткен мәселелер, екіншісі, оған қатысты мәселелер, үшіншісі, айтқан теориясы бойынша кітаптан басқа өз бетінше мысалдар келтіру туралы болып кледі.

Сабақ барысында көрнекі құралдарды пайдалануға болады, бірақ слайд сияқты жеңіл рәсімдерді көп пайдалануға да жол берілмейді. Сондықтан, да семинар сабағындағы жауап, оның мазмұнының көптігіне қарап емес, ең бастысы нені, қалай түсінгендігімен бағаланады.

Практикалық сабақтарға түгел қатысуы тиіс және ол белсенді түрде құрылып, сұрақтар қойылып, оған жауаптар да әзірленуі керек. Әрбір семинар сабағына жауап беру 5-8 баллмен өлшенеді.

**1 семинар. Көне Русьтегі философиялық және әлеуметтік ойлардың қалыптасуы.**

1. Орыс философиясының алғы тарихы мен динамикасы

2. Ежелгі Рустің дүниетанымы мен мәдениеті

3.Византиялық өркениет және орыс философиясы

**Әдістемелік нұсқаулық:**

Орыс философиясының қалыптасуы мен даму кезеңдері орыс мемлекетілігі мен мәдениетінің кезеңдерімен сәйкес келетіндігін, орыс филлософиясы қалыптасуының алғашқы кезеңінен-ақ әлемдік философиямен байланыста болды, сондай-ақ оған өзіндік ерекшелік тән болатындығын ұғындырыңыз. Сонымен, орыс философиясының қалыптасуындағы мынандай кезеңдерді сипаттаңыз: орыс философиясының қалыптасуының алғашқы кезеңі – ІX-XІII ғғ. (Киевтік Русь) бұл кезеңді: Ерте кездегі орыс философиясы немесе орыстың ортағасырлық философиясы деген атауларға ие болады, монғол-татар шапқыншылығы тұсындағы философия ХІІІ-ХVІІ ғғ., орыс философиясының үшінші кезеңі XVIII ғасырдан басталады, ағартушылық дәуір философиясы деп аталды, XIX ғ. Философиясы, XX ғ. философиялық жүйелердің пайда болуымен байланысты.

**2 семинар. Ежелгі Киев Русьіндегі философиялық ойлар (Х-ХІІ ғғ.)**

1.Орыс философиясына Иоанн Дамаскинің идеялық әсері

2. Илларионның христиандық теологиясы мен дүниетанымы

 3. Владимир Мономахтың өнегелілік философиясы

**Әдістемелік нұсқаулық:**

[Киев](https://kk.wikipedia.org/wiki/%D0%9A%D0%B8%D0%B5%D0%B2) қаласы славян мемлекеті [Киев Русінің](https://kk.wikipedia.org/wiki/%D0%9A%D0%B8%D0%B5%D0%B2_%D0%A0%D1%83%D1%81%D1%96) астанасына айналғандығын, бұл мемлекет IX ғасырда құрылған болатындығын, Ярослав Мудрыйдың идеяларын түсіндіріп беріңіз.

1113-1125 жылдары Ярослав Мудрыйдың немересі [Владимир Всеволодич Мономах](https://kk.wikipedia.org/wiki/%D0%92%D0%BB%D0%B0%D0%B4%D0%B8%D0%BC%D0%B8%D1%80_%D0%9C%D0%BE%D0%BD%D0%BE%D0%BC%D0%B0%D1%85) Киевтің ұлы кінәзі болғандығын және ол ұлы кінәздік таққа отырмас бұрын да қыпшақтардан Русьті белсенді қорғаушы батыр ретінде халыққа танымал болатындығын түсіндіріп беріңіз.

Ортағасырдағы алғашқы орыс философы, митрополит Илларионорыс халқының жеке мемлекеттілігі мен халықаралық маңызын негіздеуге ұмтылғанғынын, ол христиандықты ең жоғарғы ізгілік ретінде бағалағандығын («Ізгілік пен заң туралы сөз») дәйектеңіз.

**3 семинар. Алтын Орда дәуіріндегі Русьтегі философиялық көзқарастар**

1. Алтын Орда дәуіріндегі Русьтегі тарихи жағдай

2.ХІІІ ғасырлардағы орыс философиясындағы рухани құлдырау

 3.Алтын Орда дәуіріндегі Ресейлік жыр-аңыздардың өмірмәнділігі

XIII—XIV ғасырларда орыс мөдениетінің орталығы Новгород қаласы болып, Кескіндемелік және сәулетшілік ескерткіштерімен өзін «Ұлы мәртебелі Новгород» деп атаған бұл тарихи қаланы шетелдік бір автор «байлығы жағынан тек Риммен ғана теңесе алады» деп бағалағандығын түсіндіріңіз.

Мәскеу Русінің қалыптасу кезеңінде маңызды ықпалды византиялық дін маманы және философы **Г.Палама** негіздеген діни ілім – исихазм жасағандығын, осы ілімде Құдай мен дүниені тануда, белгілердің қатынасы мен мағынасының философиялық мәселелері көрініс тапқандығын, **Исихазм** (грек тілінен hesychia – тыныштық) орыс философиялық дәстүріне бекем кірді, ол XIV-XVI ғасырлардың көптеген ойшылдардың еңбектерінде байқалғандығын түсіндіріп беріңіз.

4 Семинар. Ежелгі Русьтегі ұлттық сананың өркендеу кезеңі (ХІҮ-ХҮІ ғғ.)

1. Мәскеу князінің құрылуындағы еркіндік философиясы
2. ХІҮ-ХҮІ ғасырлардағы поэтикалық-прозалық философия
3. Еркіндік пен азаттық философиясының тарихи маңызы

Әдістемелік нұсқаулық

XV ғасырда Новгородтық өнердің тарихы аяқталды деуге болады, өйткені бұл құбылыс өнердің үздік табыстарының тоқырауынан байқала бастағандығын, Киев Русінің құлдырауынан кейінгі орыс мәдениетінің дамуындағы жарқын беттердің бірі — орыс мәдениетінің гүлденген дәуірі XVI—XVII ғасырлар, яғни мәскеулік кезең мәдениеті болып саналғандығын түсіндіріп беріңіз.

 XV ғ. аяғына қарай Мәскеу шығыс Еуропада саяси жағынан да, сондай-ақ мәдени жағынан да беделге ие болды. Дүниені дүр сілкіндірген құдіретті Византия мемлекеті құрып бара жатты, оңтүстік славяндардың мәдениеті ыдырай бастап,  Шыңғыс хан жорығының қарсы поэтикалық ойтолғамдар қалыптасқандығын талдап беріңіз.

Ресейдің XV-XVII ғғ. елеулі дәрігер-философтары Г. Дрогобыч (Котермак, 1450-1494 жж.), Г. Скорина (1490-1551 жж.) және П.В. Постников (1676-? жж.) еңбектерін түсіндіріп беріңіз.

**5 семинар. Жаңа дәуір кезеңіндегі орыстың философиялық мәдениеті**

1. І Петрдің реформасы Ресей қоғамын ілгерілетуші ұйғарым
2. Жаңа дәуірдегі Ресейдегі өнер философиясы
3. Авакуум Петров, Никита Добрынин, Епифаний Славинецикйй т.б. рухани мәдениетегі орны

Әдістемелік нұсқаулық

XVII ғасырдың басындағы Ресей топырағындағы мәдени өзгерістер Ұлы Петрдің реформаларымен тығыз байланысты болып, бұл кезеңде, халық тарихының жаңа дәуірі басталғандығына шолу жасаңыз.

Ұлы Петрдің Ресейде мерзімдік басылымдарды жолға қоюы — халықты ағартудағы басты қадамдардың бірі болып, халық арасына кеңінен тарай бастаған «Ведомости» ғазеті — Ресейдің ең бірінші ресми газеті болғандығын негіздеңіз.

Академия ресми түрде [1725](https://kk.wikipedia.org/wiki/1725) жылы, яғни Петр қайтыс болғаннан кейін ғана ашылып, Ұлы Петр жүргізген реформалар Ресейдің қоғамдық саяси, мәдени өнерінің сан-саласын қамтып, бұл шаралар Ресейдің мәдени даму қарқынын тездетіп, мәдениеттің гүлденуіне ықпал жасағандығын түсіндіріп беріңіз.

**6 Семинар. Орыстың ағартушылық философиясы.**

1. Еуропалық ағартушылықтың Ресейге ықпалы

2.Ресейдегі жаратылыстану ғылымдар дамуының философиясы

3. Ресейдегі ағартушылық философиясының негізгі бағыттары мен көрнекті өкілдері

Әдістемелік нұсқаулық

XVIIІ ғасырда Ресейдегі дәрігер-философтар арасында К.Ф.Вольф (1734-1794 жж.), С.Г.Зыбелин (1735-1802 жж.), А.С.Кайсаров (1782-1813 жж.), К.Ф.К.Уден (1753-1823 жж.), П.А.Загорский (1764-1846 жж.) белгілі болғандығын дәйектеңіз.

 Бұл бағыттарды түсіндіріп беріңіз: К.Ф.Вольф дүниеге келу теориясымен айналысты, эпигенез туралы ілімнің негізін салды. **С.Г.Зыбелин** – М.В.Ломоносовтың шәкірті – медицина бойынша университеттің бірінші орыс профессоры болды, ол сол уақыттың теоретикалық медицинасын оқытты: анатомия, физиология, патология, химия, фармация, фармакогнозия, семиотика, хирургия. Зыбелиннің философиялық көзқарастары ағзаның құрылымын материалистік түсіндіруде, қоршаған ортаның денсаулыққа ықпалын ашуда болды. Ол адамның психикалық және физикалық денсаулығының өзара байланыстылығын зерттеді және оның тіршілік етуінің объективті заңдылықтарын ашты.

**7 Семинар. М.В. Ломоносовтың Ресейдің руханиятына қосқан үлесі.**

1. М.В. Ломоносовтың жаратылыстанулық идеялары

2. М.В. Ломоносовтың ағартушылық ой дүниесі мен философиясы

3. Ойшылдың идеяларының білім философиясындағы тарихи маңызы

Әдістемелік нұсқаулық

Петербург ғылымдар академиясының бірінші ұлты орыс мүшесі болған Михайло Васильевич Ломоносов– данышпан ресейлік ғалым, энциклопедияшы және ағартушы екендігін түсіндіріңіз. Оның қызметі тәжірибелік әдісті бекітуге бағытталған және көптеген жаратылыстану ғылымдарының дамуына себепкер болды: физика, химия, геология, география, астрономия, шыны технологиясы, металлургия, орыс тарихы мен грамматикасы. Оның еңбектеріндегі маңызды орын Ресейдің медициналық ісін ұйымдастыру мәселелеріне көңіл бөлінгендігін сарапталамаңыз.

Он тоғыз жасында Москваға жаяу келіп, өзінің шыққан тегін жасырып, Славян-грек-латын академиясына оқуға түсіп, Ломоносовтың дара қабілеттілігі, ерекше еңбек-сүйгіштігі және тез қалыптасқан жетістіктері Академия басшыларының оған көңіл аударуына себепші болғандығына шолу жасаңыз.

Оның жан-жақты ғұламалығы туралы А.С.Пушкин өте орынды баға бергендігін тарқатып беріңіз: “Ғажайып күш-жігерді, ғажайып ғұламалықпен ұштастыра отырып, Ломоносов ағарту ісінің барлық саласының тапты. Ғылымға деген шөлдеу жан дүниесінің күшті құмарлығы еді. Тарихшы, шешен, механик, химик, минералог, суретші және өлеңші – ол бәрін сынап көрді, бәріне бойлай білді”.

**8 Семинар. А.Н. Радищевтің адам құқығы және мәртебесі туралы ойтолғамдары**

1.А.Н. Радищевтің өмірі мен шығармашылығы

2. А.Н. Радищевтің ағартушылық идеясындағы гуманизм мен еркін ойшылдығы

3.Ойшылдың Ақыл құндылығы, тұлға еркіндігі мәселесі

Әдістемелік нұсқаулық

Өз отанының жалынды патриоты А.Н.Радищев орыстың революциялық ағартушылық ой-пікірдің негізін салушы болып табылып, негізгі философиялық мәселелерді Радищев материализм тұрғысынан шеше білгендігін негіздеңіз.

Тәрбиенің мақсаты Радищев өз халқының бақыты үшін күресуге қабілетті және оны қанаушыларға жеккөрушілікпен қарайтын адамды – азаматты қалыптастыру деп есептеді. Өзінің “Отанының ұлы туралы әңгіме” деп аталатын еңбегінде Радищев тәрбиенің негізгі міндеті ең алдымен өз отанын сүйе білетін, өзін халқының мүддесі үшін күреске арнайтын, жоғары адамгершілікті адамды тәрбиелеу болып табылады деп жаза келе, ол нағыз патриот дегеніміз тек ғана революционер, патша үкіметімен күреске дайын азаматты айтқандығына баға беріңіз.

А.Н.Радищевтің Ресейде қоғамдық ой-пікірдің, философиялық теорияның, орыстың революциялық қозғалысының дамуында алатын орны ерекше екендігін, орыс философияның басында тұрғандардың бірі болып **А.Н.Радищев** саналады, ол Руссо, Локк, Монтескье, Гельвеций, Лейбниц пен Гердердің еңбектерімен таныс болғандығына шолу жасаңыз.

9 Семинар. Орыс мәдениетіндегі славянофильшілдік

1. Орыс дүниетанымындағы ұлттық идея

2. А.С. Хомяков, И.В. Киреевский т.б. дүниетанымындағы славянофильшілдік көріністері

3. Славянофильшілдік идеяларының бүгінгі күнгі көріністер

Әдістемелік нұсқаулық

Мынадай мәселелерді түсіндіріп беріңіз: ХІХ ғасырдағы Ресей философиялық ойларының дербес бастамасы славянофильдер **И.В. Киреевский** (1800-1856 жж.) және **А.С. Хомяковтың** (1804-1860 жж.) аттарымен байланысты болды. Олардың философиясы философиямен айналысудағы христиандықты жаңаша түсіндіру негізінде неміс стилін жоққа шығару талпынысы болды, ол орыс рухани өмірінің ұлттық ерекшелік нәтижесі ретінде пайда болған және шығыс шіркеулері әкейлерінің шығармаларына сүйенген. Киреевский де, Хомяков та ешқандай философиялық жүйе жасамаған, бірақ олар орыс идеяларында бағалы жетістік болып табылатын философиялық қозғалысты жасады. Бұл жерде орыс ойшылдарының христиан дүниетанымын жүйелі дамыту айтылады.

Орыс философиясының ерекше бағыты ретінде славянофильдерге К.С.Аксаков (1817-1860 жж.), Ю.Ф.Самарин (1819-1876 жж.), Н.Я.Данилевский (1822-1885 жж.), Н.Н.Страхов (1828-1896 жж.), К.Н.Леонтьев көзқарастары жатады.

10 Семинар. Орыс мәдениетіндегі батысшылдық

1.Ресей қоғамындағы батысшылдыққа бетбұрыстың тарихи-әлеуметтік алғышарттары

2.В.Г.Белинскийдің, А.И.Герценнің, Н.А.Добролюбовтың т.б. батысшылдық ұстанымдары

3. Н.Г.Чернышевскийдің ревоюциялық-демократ, жазушы-философ

Славянофильдермен күресте батысқа ұмтылған дара философия қалыптасты. Батысшылдардың көрнекті өкілдері болып П.Я.Чаадаев, Н.В.Станкевич, В.Г.Белинский, А.И.Герцен табылады. Олар православиені сынады, батыс еуропа өркениетінің идеалдарына қалай бейімделгендігін түсіндіріңіз.

Көптеген батысшылдар орыс революцияшыл демократтардың философияларын дамытты. Бүл бағыттың белгілі өкілдері болып В.Г.Белинский (1811-1848 жж.), А.И.Герцен (1812-1870 жж.), Н.Г.Чернышевский (18231889 жж.), Н.А.Добролюбов (1836-1861 жж.) табылады. Аталған революцияшыл демократтар неміс классикалық философиясының бірнеше кемшіліктерінен арылғандығына талдау жасаңыз.

11 Семинар. Орыс философиясындағы экзистенциалистік сарындар

1. Орыс философиясындағы ғұмыр кешу үрдістерінің негізгі бағыттары
2. Ф.М. Достоевскийдің экзистенциалистік идеялары
3. Л.Н. Толстойдың өмірмәнділік идеялары

Әдістемелік нұсқаулық

Славянофильдердің ізбасары тікелей болып **Ф.М. Достоевский** (1821-1881 жж.) – ұлы орыс жазушысы саналып, ол негізінен кәсіби философ болмаған, бірақ философияға тікелей қатысы бар адам болмысының салаларын зерттегендігіне тоқталыңыз.

Л.Н.Толстой(1828-1910 жж.) – жанның психологиясы, діни адамгершілік және өзін-өзі жетілдіру мәселелеріне бағытталған, әлемдік мәдениетке ықпалын тигізген жазушы және философ екендігін түсіндіріп, ұлы ойшыл православиені рационалды сынауды жүзеге асырды және діни догмалардың ғылым, логика, зерде заңдылықтарына қайшы екенін көрсеткендігіне тоқталып өтіңіз.

12 Семинар. Орыстың діни-идеалистік философиясы

1. ХІХ-ХХ ғасырдағы діни идеалистік философия Ресейдегі руханияттың негізі

2. В.С. Соловьевтің бәрінің бірлігі идеясы

Әдістемелік нұсқаулық

Бұл мәселелерді өз көзқарасыңыз бойынша түсіндіріп беріңіз: В.С.Соловьев(1853-1900 жж.) діни орыс философиясының, білімнің біртұтастығы мен бүтіндігі туралы идеяның негізін қалаушы, орыстың көрнекті христиандық философы. В.С.Соловьев философиясы діни философиялық дәстүрдің бүкіл рухы мен кейпін білдіреді. Көптеген ірі философтар өздерін В.С.Соловьевтің ізбасарлары ретінде санайды. Соловьев дәуіріне Трубецкой шығармашылығын, Флоренский мен Бердяевтің ерте шығармашылығын жатқызуға болады. В.С.Соловьев адамның діни және әлеуметтік өмірі сұраныстарын біртұтастыққа байланыстыратын бүтіндей дүниетанымдық жүйені құруға тырысты. Соловьевтің ойы бойынша мұндай дүниетаным негізі христиандық болып табылады. Соловьевке дейінгі және кейінгі діни ойшылдар да бұл идеяны айтқанымен, бүл дүниетанымның негізі ретінде тек бір христиандық концессияны ғана (православие, католицизм немесе протестантизм) қалап алды. Соловьев тәсілінің ерекшелігі, ол барлық христиандық концессияларды біріктіруді жақтады. Сондықтан оның ілімі тар бағытта емес, концессияаралық сипат алды.

 Н.Бердяев философиясының мәні - болмыстың мәнін субъект, яғни адам арқылы тану екендігін және оның философиясының бастапқы нүктесі еркіндіктің болмыстан басымдылығы болып табылғанғандығын, онымен бір қатарда шығармашылық, тұлға, рух, Құдай ұғымдары тұрады. Адамдағы болмыс адам арқылы ашылғандығын талдап беріңіз.

**13 Семинар. Орыс философиясындағы космизм идеясы**

1.Космизм әлемді қабылдаудың ерекше формасы ретінде

2.Н.Ф. Федоров пен К.Э.Циолковский – ғарыш пен космонавтика ілімінің негізін қалаушылар

3. В.И. Вернадский мен А.Л. Чижевскийдің дүниетаным ерекшеліктері

Әдістемелік нұсқаулық

# В.Вернадскийдің Ле Руа биосфера дамуындағы биохимиялық процесстердің маңызын негізге ала отырып өз еңбектерінде биосфераның Ноосфераға эволюциялануын дамытып, ол, заттың жандануы мен адами мағына алуын, «жерді» геологиялық дамуының заңды кезеңдерін білуі және адамның бұдан кейінгі эволюциясы ой мен рух шешуші маңыз алатын дәуірмен байланысты деп пайымдағандығын түсіндіріңіз.

# Циалковский Константин Эдуардовичтің өмір баянын баяндап беріп,  Айдың көрінбейтін жағындағы кратердің бірі – жаратылыстаунлық-философиялық көзқарастары мен космологиялық-космогониялық идеяларын негіздеп беріңіз.

**14 Семинар. Ресейдегі маркстік философия**

1. Маркизмнің таралуының қоғамдық-ғылыми теориялық алғышарттары

2. Г.В. Плеханов Ресейдегі марксизмді таратушы көрнекті өкіл-философ

3 В.И. Ленин философиясындағы материя, ақиқат, тәжірибе, таным тәсілдері т.б. мәселелері

Әдістемелік нұсқаулық

**Марксизмнің** — 19 ғасырдың 40-жылдары [Карл Маркс](https://kk.wikipedia.org/wiki/%D0%9A%D0%B0%D1%80%D0%BB_%D0%9C%D0%B0%D1%80%D0%BA%D1%81) пен [Фридрих Энгельс](https://kk.wikipedia.org/wiki/%D0%A4%D1%80%D0%B8%D0%B4%D1%80%D0%B8%D1%85_%D0%AD%D0%BD%D0%B3%D0%B5%D0%BB%D1%8C%D1%81) негізін қалаған философиялық, экономикалық және әлеуметтік-саяси көзқарастар жүйесі болып құрылғандығын, марксизмнің теориялық қайнар көзі — классикалық [неміс философиясы](https://kk.wikipedia.org/wiki/%D0%9D%D0%B5%D0%BC%D1%96%D1%81_%D1%84%D0%B8%D0%BB%D0%BE%D1%81%D0%BE%D1%84%D0%B8%D1%8F%D1%81%D1%8B) ([Г. Гегель](https://kk.wikipedia.org/wiki/%D0%93%D0%B5%D0%BE%D1%80%D0%B3_%D0%92%D0%B8%D0%BB%D1%8C%D0%B3%D0%B5%D0%BB%D1%8C%D0%BC_%D0%A4%D1%80%D0%B8%D0%B4%D1%80%D0%B8%D1%85_%D0%93%D0%B5%D0%B3%D0%B5%D0%BB%D1%8C), [Л. Фейербах](https://kk.wikipedia.org/wiki/%D0%9B%D1%8E%D0%B4%D0%B2%D0%B8%D0%B3_%D0%A4%D0%B5%D0%B9%D0%B5%D1%80%D0%B1%D0%B0%D1%85)), классикалық ағылшын саяси экономиясы ([А. Смит](https://kk.wikipedia.org/wiki/%D0%90%D0%B4%D0%B0%D0%BC_%D0%A1%D0%BC%D0%B8%D1%82%22%20%5Co%20%22%D0%90%D0%B4%D0%B0%D0%BC%20%D0%A1%D0%BC%D0%B8%D1%82) және Д. Рикардо) және француз утопиялық социализм ілімі (Ш. Фурье, Р.Оуэн және Сен-Симон). Марксизмнің мақсаты, қоғамның негізгі қозғаушы күші ретінде жұмысшы табының маңызын теориялық негіздеңіз.

**Георгий Валентинович Плеханов**   [Ресей](https://kk.wikipedia.org/wiki/%D0%A0%D0%B5%D1%81%D0%B5%D0%B9) революционері және [марксизм](https://kk.wikipedia.org/wiki/%D0%9C%D0%B0%D1%80%D0%BA%D1%81%D0%B8%D0%B7%D0%BC) теоретигі,  [Ресейдегі](https://kk.wikipedia.org/wiki/%D0%A0%D0%B5%D1%81%D0%B5%D0%B9) социал-демократиялық қозғалыстың негізін қалап, алғашқы орыс марксисі болып, Плеханов [марксизмге](https://kk.wikipedia.org/wiki/%D0%9C%D0%B0%D1%80%D0%BA%D1%81%D0%B8%D0%B7%D0%BC) [философия](https://kk.wikipedia.org/wiki/%D0%A4%D0%B8%D0%BB%D0%BE%D1%81%D0%BE%D1%84%D0%B8%D1%8F) саласында және өнер мен діннің қоғамдағы рөлі туралы көп үлес қосқандығын түсіндіріе беріңіз.

 Владимир Ильич Лениннің негізгі философиялық шығармаларына талдау жасаңыз: «Философиялық дәптерлер», «Материализм және эмпириокритицизм» т.б.

**15 семинар. Кеңестік дәуірдегі Ресей философиясы.**

1. Сталиндік тоталитарлық жүйедегі философеманың ерекшеліктері

2. Кемелденген социализм мен ғылыми комммунизмді негіздеу идеялары

3. Қайта құру және идеологиялық тоқырау философиясы

Әдістемелік нұсқаулық

**Сталинизм** - КСРО-да Сталин үстемдігі кезеңіндегі [қоғамдық қатынастар](https://kk.wikipedia.org/w/index.php?title=%D2%9A%D0%BE%D2%93%D0%B0%D0%BC%D0%B4%D1%8B%D2%9B_%D2%9B%D0%B0%D1%82%D1%8B%D0%BD%D0%B0%D1%81&action=edit&redlink=1) мен саяси билік жүйесі. [II дүниежүзілік соғыстан](https://kk.wikipedia.org/w/index.php?title=II_%D0%B4%D2%AF%D0%BD%D0%B8%D0%B5%D0%B6%D2%AF%D0%B7%D1%96%D0%BB%D1%96%D0%BA_%D1%81%D0%BE%D2%93%D1%8B%D1%81&action=edit&redlink=1" \o "II дүниежүзілік соғыс (мұндай бет жоқ)) кейін Сталинизм [Кеңес одағынан](https://kk.wikipedia.org/wiki/%D0%9A%D0%B5%D2%A3%D0%B5%D1%81_%D0%BE%D0%B4%D0%B0%D2%93%D1%8B%22%20%5Co%20%22%D0%9A%D0%B5%D2%A3%D0%B5%D1%81%20%D0%BE%D0%B4%D0%B0%D2%93%D1%8B) қысымшылық көрген басқа елдерде де қалыптасты. Сталинизмге тән белгілер қалай құрылғандығын дәйектеңіз:

• [экономикалық](https://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0) салада - жылдам индустрияландыру мен ауыл шаруашылығындағы күштеп[ұжымдастыру](https://kk.wikipedia.org/w/index.php?title=%D2%B0%D0%B6%D1%8B%D0%BC%D0%B4%D0%B0%D1%81%D1%82%D1%8B%D1%80%D1%83&action=edit&redlink=1), [бюрократиялық](https://kk.wikipedia.org/wiki/%D0%91%D1%8E%D1%80%D0%BE%D0%BA%D1%80%D0%B0%D1%82%D0%B8%D1%8F) жоспарлау, өндірісті басқарудан еңбекшілерді аластату;

• әлеуметтік салада - тұрғындардың басым көпшілігінің өмір сүру деңгейінің төмен болуы, тікелей емес қанауға негізделген әлеуметтік жіктелудің ұлғаюы; • саяси салада - іс-жүзінде [демократияның](https://kk.wikipedia.org/wiki/%D0%94%D0%B5%D0%BC%D0%BE%D0%BA%D1%80%D0%B0%D1%82%D0%B8%D1%8F) болмауы, тоталитарлық мемлекеттік лаңкестік жүйесін орнату, жетекші мемлекеттік органдарға демократиялық сайлауды қамтамасыз ететін саяси тетіктердің болмауы;

• ұлттық қатынастар саласында - ұлыдержавалық[шовинизмнің](https://kk.wikipedia.org/wiki/%D0%A8%D0%BE%D0%B2%D0%B8%D0%BD%D0%B8%D0%B7%D0%BC) оянуы, КСРО-да іс-жүзінде унитарлық мемлекеттік биліктің орнауы;

• рухани салада - мәдени сан алуандылықты жою, әлеуметтік шығармашылық бостандыққа жол бермеу, жеке басқа табынушылықты орнату;

• [идеологиялық](https://kk.wikipedia.org/wiki/%D0%98%D0%B4%D0%B5%D0%BE%D0%BB%D0%BE%D0%B3%D0%B8%D1%8F) салада - әлеуметтік [демагогия](https://kk.wikipedia.org/wiki/%D0%94%D0%B5%D0%BC%D0%B0%D0%B3%D0%BE%D0%B3%D0%B8%D1%8F);

• саяси [теория](https://kk.wikipedia.org/wiki/%D0%A2%D0%B5%D0%BE%D1%80%D0%B8%D1%8F) саласында - Сталинизм ешқандай жаңа теорияны қалыптастырған жоқ, тек [социализмнің](https://kk.wikipedia.org/wiki/%D0%A1%D0%BE%D1%86%D0%B8%D0%B0%D0%BB%D0%B8%D0%B7%D0%BC) жеке бір елде жеңуі және оны құру барысында таптық күрестің күшейетіндігі туралы теорияны негіздеді. [1953 жылы](https://kk.wikipedia.org/w/index.php?title=1953_%D0%B6%D1%8B%D0%BB%D1%8B&action=edit&redlink=1" \o "1953 жылы (мұндай бет жоқ))[Сталин](https://kk.wikipedia.org/wiki/%D0%A1%D1%82%D0%B0%D0%BB%D0%B8%D0%BD) қайтыс болғаннан кейін, [КСРО](https://kk.wikipedia.org/wiki/%D0%9A%D0%A1%D0%A0%D0%9E) мен [Шығыс Еуропа](https://kk.wikipedia.org/wiki/%D0%A8%D1%8B%D2%93%D1%8B%D1%81_%D0%95%D1%83%D1%80%D0%BE%D0%BF%D0%B0%22%20%5Co%20%22%D0%A8%D1%8B%D2%93%D1%8B%D1%81%20%D0%95%D1%83%D1%80%D0%BE%D0%BF%D0%B0) елдерінде Сталинизм жаппай лаңкестік пен жеке басқа табынушылық сияқты салдарлары жойылды.

Коммунистік [идеология](https://kk.wikipedia.org/wiki/%D0%98%D0%B4%D0%B5%D0%BE%D0%BB%D0%BE%D0%B3%D0%B8%D1%8F)  XX ғасыр Бүкіл әлемдегі [коммунистік партиялардың](https://kk.wikipedia.org/w/index.php?title=%D0%9A%D0%BE%D0%BC%D0%BC%D1%83%D0%BD%D0%B8%D1%81%D1%82%D1%96%D0%BA_%D0%BF%D0%B0%D1%80%D1%82%D0%B8%D1%8F%D0%BB%D0%B0%D1%80&action=edit&redlink=1) қызметінің негізіне қалай айналғандына талдау жасаңыз.

**Пайдаланатын әдебиеттер:**

1. История русской философии / Под общ. ред. проф. А.Ф.Замалеева. - Спб., 2012
2. Недугова И.Ф. Руская философия. - Челябинск, 2010
3. Ильин Н.П. Трагедия русской философии. М., 2009
4. Исупов К. Русская философская культура. М., 2010
5. Бердяев Н. Философия свободы. М., 2009
6. Бердяев Н.А. Русская идея. М., 2008
7. Розанов В.В. Апокалипсис. М., 2009
8. Толстой Л. Исповедь. О жизни. М., 2009
9. Ильин И. О сопротивлении злу силой. М., 2013
10. Давыдов Ю.Н. Любовь и свобода. М., 2009
11. Митрошенков О.А. Русская философия: имена и идеи. - М., 2011
12. .Алексеев П.В. История философиии.-М, 2015
13. .Мырзалы С.К. Философия.-А., 2014
14. .Замалеев А.Ф. Лекции по истрии русской философии.-СПб, 2006
15. . История русской философии (Под.ред.М.А. Маслина).-М., 2011